Ego Guido, comes Nivernensis et Forensis, et ego Mathildis, comitissa, uxor ejus, notum facimus quod ego comitissa, tempore viduitatis mee, pro aniversario meo et pie memorie Hervei, quondam comitis Nivernensis, et parentum meorum, singulis annis in perpetuum faciendo, dederam et assignaveram abbatie Cluniacensi q[u]indecim libras redditus percipiendas in censa Disisie ....... fuerit consuetum, prout in litteris meis, quas dicta abbatia super hoc habet, plenius continetur, sigillo [auctor]itatis mee sigillatis. Et ego G., dictus comes, dictam elemosinam laudo [et comit]issa predicta de communi voluntate et assensu volumus et concedimus ...... de cetero percipiant et habeant annuatim, sine contradictione aliqua et difficultate [et rogamus] patrem dominum episcopum Nivernensem, ut in personas nostras excommunicationis sententiam promulgaret, si .... [ali]quod opponeremus, quoniam abbatia predicta percipiat annuatim quindecim libras supradictas, et similiter in heredes et successores, et in ballivos nostros, et in omnes illos qui contra elemosinam istam venire aliquatenus attemptarent. Quod ut ratum sit et firmum, presentes litteras fecimus sigillorum nostrorum munimine roborari. Actum apud Druyam, anno Domini millesimo ducentesimo tricesimo quinto, mense januario (Trace de deux sceaux.)